Η ανέπαφη λειτουργικότητα, οι τεχνολογίες tokenization και τα πολυάριθμα χαρακτηριστικά ασφαλείας της Visa που είναι ενσωματωμένα στο iPhone και το Apple Watch καθιστούν εύκολη και ασφαλή τη χρήση του Apple Pay από τους κατόχους καρτών Visa.
Πληρωμές με Visa Token και Apple Pay
Όταν καταχωρείτε την κάρτα Visa στο Apple Pay, τα στοιχεία πληρωμής σας (συμπεριλαμβανομένου του 16ψήφιου αριθμού κάρτας στην μπροστινή όψη της κάρτας Visa) αντικαθίστανται από τη Visa και τον εκδότη της κάρτας με έναν Αριθμό Λογαριασμού Συσκευής που είναι αποθηκευμένος με ασφάλεια σε συσκευές της Apple. Αυτός ο αριθμός αντικατάστασης μεταβιβάζεται στους εμπόρους για να επεξεργαστούν τις συναλλαγές με το Apple Pay.
Οι αριθμοί της πιστωτικής ή χρεωστικής κάρτας Visa δεν αποθηκεύονται σε συσκευές που εκτελούν το Apple Pay ή σε διακομιστές της Apple, ούτε μεταδίδονται σε εμπόρους: επομένως είναι άλλο ένα ισχυρό εργαλείο στην υπηρεσία της ασφάλειάς σας.
Visa payWave για κινητές συσκευές
Η ανέπαφη λειτουργία της Visa συνδυάζεται με ένα Ασφαλές Στοιχείο (ένα αποκλειστικό τσιπ στο iPhone και το Apple Watch) το οποίο παράγει έναν δυναμικό και ασφαλή κωδικό κάθε φορά που κάνετε μια ανέπαφη πληρωμή. Αυτός ο κρυπτογραφικός κωδικός είναι μοναδικός για κάθε συναλλαγή και αποστέλλεται στον έμπορο μαζί με τον Αριθμό Λογαριασμού Συσκευής για την κάρτα Visa σας. Με αυτές τις πληροφορίες, οι πληρωμές που πραγματοποιούνται με το Apple Pay αντιμετωπίζονται σαν να ήταν κανονικές πληρωμές με κάρτα Visa.
Touch ID
Με την τεχνολογία Touch ID της Apple, μπορείτε εύκολα να επαληθεύσετε κάθε πληρωμή που γίνεται με το Apple Pay αγγίζοντας απλώς το iPhone, το iPad ή το Apple Watch με Touch ID με ένα δάχτυλο.